07130204 | Jaarboeke 2016 | Universiteit van Pretoria
Program: BCom Finansiële Wetenskappe
07130204 Fakulteit Ekonomiese en Bestuurswetenskappe Duur van studie: 3 jaar Totale krediete: 421
Die doel van hierdie kwalifikasie is om studente met omvattende kennis en spesifieke vaardighede op ’n aantal terreine in die Finansiële Wetenskappe toe te rus. Die vaardigheide kan in die private sowel as die openbare sektor aangewend word. Leerders ontvang loopbaangerigte opleiding wat hulle voorberei om die toelatingseksamens van verskeie professionele kwalifikasies in die Finansiële Wetenskappe te skryf.
Ten einde te kan registreer moet NSS/IEB/Cambridge-kandidate voldoen aan die minimum vereistes vir graadstudie asook aandie minimum vereistes van die betrokke studieprogram.
(1) Op 300-vlak moet enige drie van die volgende as hoofvakke geneem word: Finansiële rekeningkunde (FRK), Finansiële bestuur (FBS), Interne ouditkunde (IOK), of Belasting (BEL).
(2) Finansiële bestuur 210 en 220 word vereis om Finansiële bestuur as ‘n hoofvak in die derde jaar te neem. Finansiële bestuur as ‘n hoofvak is ‘n voorvereiste om aansoek te doen vir toelating tot die BComHons (Finansiële Bestuurswetenskappe)-graadprogram.
Spesialiseringsmodules: BEL 300; FBS 310, 320; FRK 311, 321; IOK 311, 321.